เขตดอนเมือง

ดอนเมือง เป็นหนึ่งในห้าสิบเขตของกรุงเทพมหานคร สภาพทั่วไปเป็นแหล่งที่อยู่อาศัยหนาแน่น โดยมีแหล่งสถาบันราชการอยู่ทางด้านตะวันออกของพื้นที่ เขตดอนเมืองมีพื้นที่มากเป็นอันดับที่ 11 ของกรุงเทพมหานคร

**ที่ตั้งและอาณาเขต**
เขตดอนเมืองตั้งอยู่ทางเหนือสุดของกรุงเทพมหานคร มีอาณาเขตติดต่อกับพื้นที่ปกครองต่าง ๆ เรียงตามเข็มนาฬิกา ดังนี้- ทิศเหนือ ติดต่อกับอำเภอเมืองปทุมธานีและอำเภอลำลูกกา (จังหวัดปทุมธานี) มีคลองบ้านใหม่ คลองเปรมประชากร ซอยเลียบคลองเปรมฯ 6 (เผ่าบุญธรรม) แนวเส้นตรงผ่านแนวรั้วบริษัท ดอนเมืองพัฒนา จำกัด แนวรั้วหมู่บ้านวังทอง แนวรั้วโรงเรียนมัธยมสังคีตวิทยา กรุงเทพมหานคร และแนวรั้วอนุสรณ์สถานแห่งชาติ เป็นเส้นแบ่งเขต- ทิศตะวันออก ติดต่อกับเขตสายไหมและเขตบางเขน มีถนนพหลโยธินและคลองถนนเป็นเส้นแบ่งเขต- ทิศใต้ ติดต่อกับเขตหลักสี่ มีคลองวัดหลักสี่ คลองเปรมประชากร และคลองตาอูฐเป็นเส้นแบ่งเขต- ทิศตะวันตก ติดต่อกับอำเภอปากเกร็ด (จังหวัดนนทบุรี) มีคลองประปาเป็นเส้นแบ่งเขต

**ประวัติและที่มาของชื่อ**
ดอนเมืองเป็นพื้นที่ที่ราบสูงน้ำท่วมไม่ถึง อยู่ทางตอนเหนือของกรุงเทพมหานคร เดิมเป็นพื้นที่ป่าสะแกและทุ่งนา เป็นที่อยู่อาศัยของสัตว์ป่าต่าง ๆ เช่น ช้าง เป็นต้น เดิมพื้นที่บริเวณนี้มีชื่อเรียกว่า ดอนอีเหยี่ยว เนื่องจากมีนกเหยี่ยวและนกแร้งอาศัยหากินอยู่เป็นจำนวนมาก มีจำนวนประชากรอาศัยอยู่ราว 50 หลังคาเรือน โดยมากจะอาศัยอยู่ตามริมท่าอากาศยานดอนเมืองในปัจจุบัน และริมคลองเปรมประชากร การคมนาคมมีแต่เพียงทางรถไฟที่จะเข้ากรุงเทพมหานคร หรือออกไปสู่ต่างจังหวัดเท่านั้น
ต่อมาใน พ.ศ. 2469 ทางการได้พิจารณาจัดตั้งกองการบิน สังกัดกองทัพบกขึ้น ซึ่งภายหลังได้ยกฐานะเป็นกองทัพอากาศ พร้อมทั้งได้ขอพระราชทานเปลี่ยนชื่อจากดอนอีเหยี่ยวเป็น ดอนเมือง โดยอยู่ในฐานะตำบลดอนเมืองและต่อมาเป็นตำบลตลาดบางเขน อำเภอบางเขน จังหวัดพระนคร
จนกระทั่งใน พ.ศ. 2515 ได้มีประกาศคณะปฏิวัติจัดตั้งกรุงเทพมหานครขึ้นแทนที่นครหลวงกรุงเทพธนบุรีซึ่งเกิดจากการรวมกันของจังหวัดพระนครและจังหวัดธนบุรี อำเภอบางเขนได้รับการเปลี่ยนแปลงฐานะเป็นเขตบางเขน ส่วนตำบลต่าง ๆ ในท้องที่ก็มีฐานะเป็นแขวง
ภายหลังพื้นที่เขตบางเขนมีความเจริญและมีประชากรหนาแน่นขึ้น พื้นที่บางแห่งอยู่ไกลจากสำนักงานเขต กระทรวงมหาดไทยจึงได้รวมแขวงสีกัน แขวงทุ่งสองห้อง และแขวงตลาดบางเขนจัดตั้ง เขตดอนเมือง ในวันที่ 4 กันยายน พ.ศ. 2532 จากนั้นก็ได้มีประกาศกระทรวงมหาดไทยเปลี่ยนแปลงพื้นที่เขตดอนเมืองและจัดตั้งเขตหลักสี่เมื่อวันที่ 14 ตุลาคม พ.ศ. 2540 ทำให้แขวงตลาดบางเขนถูกแบ่งออกเป็นสองส่วน คือส่วนที่แยกไปรวมกับเขตหลักสี่กับส่วนที่ยังอยู่ในเขตดอนเมือง ต่อมากรุงเทพมหานครจึงประกาศจัดตั้งแขวงสีกันเต็มพื้นที่เขตดอนเมือง โดยรวมพื้นที่แขวงตลาดบางเขนเดิมเข้าไว้ด้วยเพื่อความชัดเจนในการปกครอง
เนื่องด้วยยังไม่มีประกาศกำหนดแนวพื้นที่แขวงให้มีความชัดเจนแน่นอน ทำให้เกิดความสับสน แก่ประชาชนและเจ้าหน้าที่ผู้ปฏิบัติงาน กรุงเทพมหานครจึงเปลี่ยนแปลงพื้นที่แขวงสีกัน และตั้งแขวงดอนเมืองและแขวงสนามบินขึ้นมาเมื่อ พ.ศ. 2552

**การแบ่งเขตการปกครอง**
วันที่ 20 กรกฎาคม พ.ศ. 2552 หม่อมราชวงศ์สุขุมพันธุ์ บริพัตร ผู้ว่าราชการกรุงเทพมหานครได้ลงนามในประกาศเปลี่ยนแปลงพื้นที่แขวงสีกัน และตั้งแขวงดอนเมือง แขวงสนามบิน เขตดอนเมือง  โดยมีผลใช้บังคับเมื่อวันที่ 21 กันยายน ปีเดียวกัน ส่งผลให้ปัจจุบัน เขตดอนเมืองแบ่งหน่วยการปกครองย่อยออกเป็น 3 แขวง ได้แก่

**ประชากร**

**การคมนาคม**
ทางยกระดับอุตราภิมุข
ไฟล์:Don Mueang Station 03.jpg|250px|thumbnail|right|สถานีรถไฟฟ้าชานเมือง สายสีแดงเข้ม สถานีดอนเมือง
ในพื้นที่เขตดอนเมืองมีทางสายหลัก ได้แก่- ถนนพหลโยธิน ตั้งแต่คลองถนนถึงอนุสรณ์สถานแห่งชาติ บริษัทดอนเมืองพัฒนาจำกัด และแยกลำลูกกา (สุดเขตกรุงเทพมหานคร)- ถนนวิภาวดีรังสิต ตั้งแต่คลองวัดหลักสี่จนถึงอนุสรณ์สถานแห่งชาติ โรงเรียนมัธยมสังคีตวิทยากรุงเทพมหานครและหมู่บ้านวังทอง (สุดเขตกรุงเทพมหานคร)- ทางยกระดับอุตราภิมุข ตั้งแต่คลองวัดหลักสี่จนถึง อนุสรณ์สถานแห่งชาติ โรงเรียนมัธยมสังคีตวิทยากรุงเทพมหานครและหมู่บ้านวังทองสุดเขตกรุงเทพมหานคร- ถนนสรงประภา ตั้งแต่แยกวัดดอนเมืองจนถึงแยกศรีสมาน (สุดเขตกรุงเทพมหานคร)- รถไฟฟ้าชานเมือง สายสีแดงเข้ม ตั้งแต่คลองวัดหลักสี่จนถึงสุดเขตกรุงเทพมหานคร- รถไฟฟ้าเฉลิมพระเกียรติ 6 รอบพระชนมพรรษา ตั้งแต่คลองถนนถึงแยก คปอ. บริเวณตลาดเซฟวันโก
ถนนสายรองในพื้นที่ได้แก่- ถนนกำแพงเพชร 6- ถนนเชิดวุฒากาศ- ถนนช่างอากาศอุทิศ- ถนนเลียบคลองประปา- ถนนสรณคมน์- ถนนประชาอุทิศ- ถนนโกสุมรวมใจ- ถนนวัดเวฬุวนาราม- ถนนนาวงประชาพัฒนา- ถนนเดชะตุงคะ- ถนนเทิดราชัน (เลียบคูนายกิม สาย 1)- ถนนจันทรุเบกษา- ถนนธูปเตมีย์
ทางน้ำมีคลองถนน คลองวัดหลักสี่ คลองเปรมประชากร คลองตาอูฐ

**สถานศึกษา**
โรงเรียนดอนเมืองจาตุรจินดา
*โรงเรียนดอนเมืองทหารอากาศบำรุง
*โรงเรียนพระหฤทัยดอนเมือง
*โรงเรียนนานาชาติฮาร์โรว์
*โรงเรียนบริบูรณ์ศิลป์ศึกษา
*โรงเรียนสีกัน (วัฒนานันท์อุปถัมภ์) 
*โรงเรียนบำรุงรวิวรรณวิทยา
*โรงเรียนประชาอุทิศ (จันทาบอนุสรณ์)
*โรงเรียนเปรมประชา (สายหยุด - เกษมสงเคราะห์)
*โรงเรียนพหลโยธิน (พ่วงเจริญอุปถัมภ์)
*โรงเรียนวัดดอนเมือง (ทหารอากาศอุทิศ)
*โรงเรียนวัดเวฬุวนาราม (สินทรัพย์เพ็ญ - สุวรรณอนุสรณ์)
*โรงเรียนธนินทรวิทยา
*วิทยาลัยเทคนิคดอนเมือง

**สถานที่สำคัญ == 

**หน่วยงานราชการ**
 บริษัท ท่าอากาศยานไทย จำกัด (มหาชน)- ท่าอากาศยานดอนเมือง
ท่าอากาศยานนานาชาติดอนเมือง (ชื่อเดิมคือ ท่าอากาศยานกรุงเทพ) หรือที่รู้จักกันโดยทั่วไปว่า สนามบินดอนเมือง ตั้งอยู่บนถนนวิภาวดีรังสิต แขวงสนามบิน แขวงดอนเมือง เขตดอนเมือง 24 กิโลเมตร ทางตอนเหนือของกรุงเทพมหานคร เป็นจุดศูนย์กลางทางการบินในภาคพื้นเอเชียตะวันออกเฉียงใต้ที่สามารถเชื่อมโยงการคมนาคมทางอากาศไปยังจุดต่างๆ ของโลกได้อย่างเหมาะสม ไม่ว่าจะเป็นการบินภายในภูมิภาคเอเชียด้วยกัน หรือระหว่างทวีปยุโรป ทวีปอเมริกา ทวีปออสเตรเลีย ซึ่งสามารถใช้เป็นจุดแวะลงและเชื่อมต่อในการเดินทางของผู้โดยสารตลอดจนพัสดุไปรษณียภัณฑ์ไปยังจุดอื่นๆ ได้อย่างดี
*กองทัพอากาศไทย
เกิดขึ้นภายหลังจากการจัดตั้งกองทัพอากาศฝรั่งเศส ซึ่งเป็นกองทัพอากาศหน่วยแรกของโลกเพียง 4 ปีเท่านั้น ถือได้ว่าเป็นกองทัพอากาศที่ก่อตั้งเป็นลำดับแรกๆ ของเอเชีย และมีวีรกรรมครั้งสำคัญเกิดขึ้นมากมายในช่วงกรณีพิพาทไทย–อินโดจีนฝรั่งเศส ปัจจุบันมีกองบัญชาการอยู่ที่เขตดอนเมือง กรุงเทพมหานคร และภายในปี พ.ศ. 2554 หลังจากได้รับมอบฝูงบิน Gripen กับเครื่องบินเตือนภัยทางอากาศจากบริษัท Saab และการปรับปรุงครึ่งชีวิตให้กับฝูงบิน F-16-A/B ให้มีมาตรฐานเทียบเท่ากับรุ่น C/D กองทัพอากาศไทยจะมีอิทธิพลทางอากาศมากเป็นอันดับที่สองในภูมิภาคเอเชียตะวันออกเฉียงใต้รองจากสิงคโปร์ในแง่ของขีดความสามารถและความทันสมัยของอากาศยาน- พิพิธภัณฑ์กองทัพอากาศ
เริ่มมีการจัดตั้งเป็นพิพิธภัณฑ์ครั้งแรก เมื่อ พ.ศ. 2495 ตามที่คณะรัฐมนตรีได้มีมติเมื่อวันที่ 13 สิงหาคม 2495 ให้กระทรวงกลาโหมจัดตั้งพิพิธภัณฑ์การทหารของทั้ง 3 กองทัพขึ้น เพื่อจัดเป็นประวัติศาสตร์และแสดงวิวัฒนาการในทางการทหารของประเทศไทยในอดีตและปัจจุบัน

**วัด**
มีจำนวน 7 แห่ง ได้แก่- วัดคลองบ้านใหม่ (สันติบุญมาราม)- วัดพุทธสยาม (วัดสีกัน)- วัดดอนเมือง- วัดเวฬุวนาราม (วัดไผ่เขียว)- วัดพรหมรังษี- วัดสายอำพันธ์เอมสาร- วัดเทพนิมิตต์

**โบสถ์คริสต์**
มีจำนวน 1 แห่ง ได้แก่- วัดมารีย์สวรรค์ ดอนเมือง

**ศาลเจ้า**
ในคติศาสนาแบบประเพณีจีน- ศาลเจ้าพ่อสมบุญ ตลาดฝั่งโขง- ศาลเจ้าพ่อสมบุญ ตลาดใหม่ดอนเมือง- ศาลเจ้าพ่อสมบูรณ์-เจ้าพ่อทงเทง- ศาลเจ้าพ่อสมจิตต์- ศาลเจ้าแม่กวนอิม ซอยสรงประภา16 ตรงข้ามโรงเรียนพระหฤทัยดอนเมือง
ในคติศาสนาพื้นเมืองเดิมของไทย- ศาลเก่าเจ้าพ่อสมบูรณ์ ตรงข้ามโรงเรียนวัดดอนเมือง(ทหารอากาศอุทิศ)- ศาลเจ้าแม่มาลัยทอง ถนนช่างอากาศอุทิศ

**อ้างอิง**

**แหล่งข้อมูลอื่น**
  เว็บไซต์สำนักงานเขตดอนเมือง date=2017-09-08